Шымкентте бюджет қаражатын жымқырып, пәтер сатып алған лауазымды адамдар ұсталды
DATE: 10:23, 03 Желтоқсан 2024 | GMT +5
TITLE: Шымкентте бюджет қаражатын жымқырып, пәтер сатып алған лауазымды адамдар ұсталды
URL: https://kaz.inform.kz/news/shimkentte-byudzhet-karazhatin-zhimkirip-pater-satip-algan-lauazimdi-adamdar-ustaldi-df0d54/
META: DATE: 10:23, 03 Желтоқсан 2024 | GMT +5
TOTAL WORDS: 152
AUTHOR(S):
TEXT: ҚМА Шымкент қаласы бойынша департаменті өңірдің лауазымды тұлғаларына және «Қуатжылуорталық-3» МКК-ға қатысты сметалық құнын арттыру, сондай-ақ нақты орындалмаған жұмыстар үшін ақы төлеу арқылы қаладағы жылу желілері мен электр беру желілеріне жөндеу жүргізуге бөлінген 1, 1 миллиард теңгеден астам бюджет қаражатын жымқыру фактісі бойынша сотқа дейінгі тергеуді аяқтады. Сонымен қатар, күдіктілер лауазымды адамдар ұрланған қаражатты жылыстату үшін «қолма-қол ақша жасаушылар» тобын тартты. Олар 7% мөлшерінде ақшалай сыйақы үшін бөгде тұлғаларға ресімделген 24 күмәнді кәсіпорын арқылы тауарларды жеткізу және қызмет көрсету жөніндегі мәмілелер туралы жалған құжаттар ұсынды. Параллельді қаржылық тергеу шеңберінде қылмыстық жолмен алынған қаражатқа сатып алынған жылжымайтын мүліктер, атап айтқанда, Шымкент және Астана қалаларындағы 2 пәтер, 1 тұрақ орны, Шымкент қаласындағы 3 жеке үй және банк шоттарындағы тыйым салынған 50 миллион теңге анықталып, тәркілеу мақсатында сот санкциясымен тыйым салынды. Сот үкімімен барлық жеті айыпталушы 2 жылдан 7, 5 жылға дейін бас бостандығынан айырылды. Шымкентте жекеменшіктегі кейбір әлеуметтік нысандар мемлекетке қайтарылып жатқанын жазған болатынбыз
